Julkaistu: 18.10.2006 7:00
Sonyn takaisinkutsu koskee Vaio-kannettavien yhteydessä myytyjä akkuja Japanissa ja Kiinassa. Takaisinkutsuilla saattaa olla vaikutusta Sonyn vuositulokseen ja niiden lopullista määrää ei vielä ole tiedossa. Vastaavasti PlayStation 3-pelikonsolin viivästyminen ja sen aiheuttama hinnanalennus vaikuttaa yhtiön tulosodotuksiin. Tulosodotuksiin vaikuttavat Sonyn mukaan myös sellaiset tekijät kuin valuuttakurssit sekä elektroniikka- ja viihdeosastojen menestys. Sony arvioi heinäkuussa, että yhtiön operatiivinen tulos olisi maaliskuussa päättyvänä tilivuonna 1,1 miljardia dollaria, 43 prosenttia vähemmän kuin vuotta aikaisemmin.Osa analyytikoista kuitenkin epäilee, pääseekö Sony tähänkään lukemaan.